


ZAPISNIK
sa 34. sjednice Mjesnog odbora „Matko Laginja“ održane dana 20. ožujka 2024.
34. sjednica održava se u sjedištu Mjesnog odbora“ Matko Laginja“,  Laginjina 11, s početkom u 18, 00 sati.

NAZOČNI ČLANOVI VIJEĆA: Ivan Balen, Petra Rodik, Tin Špirić, Ivan Špoljarić

Prelazi se na verifikaciju Zapisnika 33. sjednice Vijeća Mjesnog odbora „Matko Laginja“.
Zapisnik s prethodne sjednice je jednoglasno verificiran.

Vijeće bez rasprave jednoglasno donosi;


DNEVNI RED:

[bookmark: _Hlk103322994][bookmark: _Hlk103258837]1. Vraćanje stupića na križanje Vojnovićeve i Laginjine  - Vojnovićeva kod kbr. 5, 
     donošenje zaključka
2. Sanacija tramvajskih pruga, donošenje zaključka
3. Izvještaj s koordinacije s predsjednikom Vijeća Gradske četvrti Donji grad
4.  Pitanja i prijedlozi



AD 1. Vraćanje stupića na križanje Vojnovićeve i Laginjine  - Vojnovićeva kod kbr. 5,  
           donošenje zaključka

Predsjednik iznosi ostalim članovima vijeća problem nepropisnog parkiranja na križanju Ulice Matka Laginje – Vojnovićeva- Vojnovićeva kod kbr 5. Predlaže i smatra da je nužno vratiti stupiće na križanje.
Nakon kraće rasprave Vijeće jednoglasno donosi;

ZAKLJUČAK

o vraćanju stupića na križanju Ulice Koste Vojnovića i Ulice Matka Laginje  - Ulica Koste Vojnovića kod kbr. 5

1. Vijeće Mjesnog odbora „Matko Laginja“ uočilo je svakodnevno nepropisno parkiranje na križanju Ulice Koste Vojnovića – Ulica Matka Laginje.
2. Vijeće Mjesnog odbora „Matko Laginja“ traži žurno vraćanje stupića na križanje Ulice Koste Vojnovića i Ulice Matka Laginje – Ulica Koste Vojnovića kod kbr. 5, čime bi se spriječilo nepropisno parkiranje.
3. Ovaj zaključak dostavlja se Vijeću Gradske četvrti Donji grad na daljnje postupanje.


.
AD 2.  Sanacija tramvajskih pruga, donošenje zaključka

Vijeće Mjesnog odbora „Matko Laginja“ zaprimilo je pritužbu građana vezano uz povećanu buku i škripanje na skretnicama tramvajskih pruga. Građani traže da se saniraju skretnice na križanju Šubićeva – Zvonimirova te okretište Kvaternikov trga.
Vijeće Mjesnog odbora podržava pritužbu građana te konačnu odluku o sanaciji prepušta Mjesnom odboru „Kralj Zvonimir“, odnosno Mjesnom odboru „Pavao Šubić“ na čijem se području nalaze spomenute skretnice i kojima će proslijediti pritužbu građana.


AD 3. Izvještaj s koordinacije s predsjednikom Vijeća Gradske četvrti Donji grad
       Gosp. Špoljarić izvjestio je članove o održanoj koordinaciji s predsjednikom Vijeća Gradske četvrti Donji grad s predsjednicima Vijeća mjesnih odbora.
Na koordinaciji se govorilo o dvije teme:
1. Prijedlog da se Antifašistička spomen obilježja proglase kulturnim dobrom te da Grad    preuzme brigu o održavanju.
2  Na javnom savjetovanju je Odluka na temelju koje bi rezervirana parkirna mjesta išla na reviziju.

AD 4. Pitanja i prijedlozi

Pod ovom točkom nije bilo  pitanja i prijedloga.

Sjednica je završila u 18,40 sati.
Zapisnik vodio: Ivan Špoljarić	
 	                                                                           Predsjednik Vijeća Mjesnog odbora

Zagreb, 20. ožujka 2024.



